জুল হক 30 / 2019 নাগৰিকত্ব আইন সংশোধনী বিধেয়ক-২০১৬ বাতিলৰ দাবীত সমগ্ৰ ৰাজ্য প্ৰতিবাদমুখৰ হৈ থকাৰ সময়তে ওদালগুৰি জিলাৰ কলাইগাঁৱত জ্যেষ্ঠ নাগৰিকসকলে বিধেয়কখন বাতিল কৰাৰ দাবীত দুই ঘন্টীয়া অৱস্থান প্ৰতিবাদ সাব্যস্ত কৰে৷ কলাইগাঁও আৰক্ষী থানাৰ প্ৰায় ২০ মিটাৰ নিলগত মঙলদৈ-ভূটীয়াচাং পথৰ দাঁতিত প্ৰায় অৰ্ধ শতাধিক বয়জ্যেষ্ঠ নাগৰিক একত্ৰিত হৈ বিধেয়কখন বিৰোধিতা কৰে৷ লগতে বিধেয়কখন বাতিল কৰাৰ বাবে নৰেন্দ্ৰ মোডী নেতৃত্বাধীন কেন্দ্ৰীয় চৰকাৰ আৰু সৰ্বানন্দ সোনোৱাল নেতৃত্বাধীন অসম চৰকাৰে অতি শীঘ্ৰে বাতিল কৰাৰ বাবে কলাইগাঁও ৰাজহ-চক্ৰ বিষয়াৰ জৰিয়তে অসমৰ মুখ্যমন্ত্ৰীলৈ স্মাৰক-পত্ৰ প্ৰেৰণ কৰে।
নাগৰিকত্ব আইন সংশোধনী বিধেয়ক-২০১৬ বাতিলৰ দাবীত জ্যেষ্ঠ নাগৰিকৰ প্ৰতিবাদ